Tormenta di Sùitwèst
Tormenta Sùiduwèst ta un dje tormenta tropikal ku ta lanta inesperá den e zona tropikal ora ku awa di laman ta 26–27 grado sèlsio. E ta surgi dor di evaporashon fo'i awa di laman ku ta lanta bai den atmosfer kaminda ta friá i kondensá bira gotanan chikitu di awa. E gotanan chikitu di awa ta forma nubianan den region di preshon airu bou, ku ta un dje fuente di energia pa tempestat i yobida i ta oumentá bientu fuerte ku ta kuminsa sirkulá te ora e bira un tormenta. E fenómeno aki ta surgí mas den luna di ougùstùs, september i oktober, den temporada ei, dianan ku bientu ta ketu na nortost ta surgi yobida fuerte ku tempestat den e zona tropikal aki, ku ta keda para un kaminda yobe ora òf dianan largu te na momentu ku bientu di un dje pasatnan ta domina, e ta move den su direkshon. Si ta sùitwèst ta dominá, ta bira yobida i tormenta foí sùiduwèst (sùiduwèst òf sùitwèst) ku ta stiwa olanan di laman den direkshon nortost ku ta hasi hopi daño na naturalisa ora ke yega na tera, pa despues bai kaba na nada òf e por bira un orkan, manera e dos orkannan Lenny i Omar ku a pasa den lastu añanan riba e islanan Aruba, Boneiru, Kòrsou i otro islanan den Karibe.

Orkan Lenny 

Na aña 1999 a surgi un tormenta tropikal 260 km sùitwèst dje islanan kaicos den un temperada kòrtiku a bira un orkan (Lenny) di kategoría 4 te kasi pa yega kategoría 5 ku velosidat di 250 km p/o ku a pasa 500 km nort di islanan ABC fo'i sùitwest a hasi daño riba hopi islanan den Karibe, tur 5 islanan di Antia Hulandes i Aruba a haya daño. Na Boneiru olanan a saka hopi koral, baranka i santu fo'i den laman trese riba tera i den kasnan pegá ku laman na Playa (Belnem), destruí e waf, boto i barkunan ku tabata mará e momentu ei den haf. Na e otro islanan el a saka un barku ku a senk, fo'i fondo di laman trese riba tera. Ora e orkan tabata pasandó nort di e islanan el a produsí un vloedgolfeffect, laman tabata lanta bin ariba i bolbe baha sin bientu duru, komo ku e orkan tabata pasa leu fo'i e islanan por a mira e efèkto aki. El a sigui den direkshon nortost i bai kaba na nada den ost di Oséano Atlántiko.

Orkan Omar 

Na aña 2008 a surgi un tormenta ku hopi yobida i tempestat 195 km nort di Kòrsou (Un potret ku un satelite a saka dia ku e tormenta a surgi) komo ku bientu tabata hopi suak den atmosfer i fo'i nortost bientu a baha. E depreshon tropikal aki a oumentá i bira un orkan (Omar) fo'i  direkshon di sùitwest. Dia 14 di oktober Omar tabata bai den direkshon di sùitost, pero no a dura hopi ku 150 km nort di Boneiru e orkan Omar a kue direkshon di nort-nortost i pasa band'i Puerto Rico, Sint Croix i isla di Sint Maarten sigui bai nortost te dia ku el a pèrdè su fuente di energia komo ke awa di laman tabata ménos ku 20 grado.

Yobida Na Kòrsou 

Riba 2 di november aña 2010 a surgi riba Kòrsou un yobiba ku tempestat fuerte, komo e depreshon tropikal aki tabata den besindario òf net riba e isla e no por a hala sufisiente energia fo'i awa di laman pa e bira un tormenta tropikal. E yobida riba isla tabata asina fuerte ku hopi edifisio, tienda i barionan a haya daño di awa, 2 persona a pèrdè nan biba. Dentro di 12 ora a yobe mas ku 250 mm di awa, pa kompara ku den un aña ta yobe mas òf menos 500 mm.

Orkan Fo'i Sùitwèst 
Orkannan fo'i direkshon di sùitwèst ta un peliger pa islanan ku un baiha na wèst òf sùitwèst, olanan di laman ku ta stiwa komo ke orkan ta bai den direkshon kontrali ta bini dirèkt den bahia. Islanan ku beach i bahianan ku nivil di laman ta kasi pa kompará ku esun di tera ta haya hopi daño komo e tipo di olanan aki tin un haltura di 5–10 meter ora e lanta subi tera. Riba osean e olanan aki por yega 30 m loke ku orkan Luis a produsí na aña 1995, e orkan aki tabata un di nortost pasat ta  otro tipo di orkan el a surgi sùit di e islanan di Kabo Verde. E orkan aki a surgi fo'i un tempestat di kontinente Afrika, el a kue e ruta di mas largu.

Syklon Mahina 
Na Bathust Bay (Oustralia) na aña 1899 ora e Tropikal Cyclone Mahina a yega tera fo'i sùitwèst olanan di 13 meter tabata drenta e bahia, 300 hende a bira viktima di olanan di mas haltu ku un orkan òf syklon a yega di produsí den historia ora el a subi tera. Tin meteorológiko nan ta pretendé ke esaki por pasa un bes den 100 aña den zona tropikal aki.

Nivel di Laman 
Resultado nan di tormenta tropikal den siglonan pasa, por mira na parti di sùit di Boneiru i Klein Boneiru ei nivel di laman ta kasi pa kompará ku di tera, aki olanan haltu por hasi hopi daño riba tera. Tur e drentada di bokanan di laman na parti di sùit i west di Boneiru ta será i a bira un saliña i na nort i ost dje isla tur bokanan di laman ta habrí komo ku djei bientu ta bini kasi tur dia. Un sùituwest ku de bes en kuando ta bira un orkan a trese den tur siglonan un kantidat di piedra i baranka sera drentada di bokanan di laman, Riba parti sùit i west di Klein Bonaire por haya un bon bista kiko a pasa den tur e siglonan, ei riba e naturalesa ta intakto a surgi tambe un saliña. E forma di Boneiru ku su bahia ku posishon kompletamente riba sùitwest, ta haya mas daño di un tormenta tropikal fo'i sùitwèst. Un tormenta fo'i ost òf nortost di mes tamayo di Omar ku pasa na e mes distansia fo'i islanan A B C lo hasi menos daño ku loke e orkan aki a hasi. Berdaderamente ku ta mas ku'n siglo ku e fenómeno aki a pasa nèt riba e islanan i tambe e lo pasa den futuro. Loke ta skibi aki ta pa komprendé kiko ta pasa den naturalesa, no pa tene miedu di dje.

Nativonan 
Nativonan di e islanan aki tabata konosé peligir di tormentanan tropikal fo'i sùitwest ku de bes en kuando ta bira un orkan, nan desendiente nan tambe tabata tene kuenta ku esaki i nan kampamentunan tabata na un distansia fo'i laman, e tempu ei niun hende no tabata sa ora ku un orkan ta na kaminda i nan no a maha kabes, pasobra nan tabata biba ku naturalesa i tabata konosé peligernan i tabata tene kuenta kune. pero awendia ku por anunsiá na tempu via tur sorto di medio di komunikashon i satélite ku ta duna tur dataye fo'i ora ku un orkan surgi te ora ku e kaba na nada i ora ku hendenan mester kita fo'i besindario di kostanan, tog tin hende ta neglishá notisianan i no ta tene kuenta mas ku forsanan di naturalesa, nan ta traha kas, hotel i apertamentu ku murayanan kasi den laman.

Lista di fuente 
Arkeologia di tormentanan tropikal i tsunami riba Boneiru
Estudio di forsa di naturalesa riba Boneiru

Meteorologia